**Ministru kabineta noteikumu projekta**

**„Darbības programmas „Izaugsme un nodarbinātība” 6.3.1. specifiskā atbalsta mērķa „Palielināt reģionālo mobilitāti, uzlabojot valsts reģionālo autoceļu kvalitāti” īstenošanas noteikumi” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Eiropas Savienības struktūrfondu un Kohēzijas fonda 2014.-2020.gada plānošanas perioda vadības likuma 20.panta 13.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Eiropas Komisija 2014.gada 11.novembrī apstiprināja Eiropas Savienības Struktūrfondu un Kohēzijas fonda (turpmāk – ES fondu) 2014.-2020.gada plānošanas perioda darbības programmu „Izaugsme un nodarbinātība” (turpmāk - darbības programma). Darbības programma noteic, ka, īstenojot6.3.1. specifiskā atbalsta mērķi „Palielināt reģionālo mobilitāti, uzlabojot valsts reģionālo autoceļu kvalitāti”(turpmāk – SAM), tiks uzlabota to valsts reģionālo autoceļu pieejamība un kvalitāte, kas savieno starptautiskas, nacionālas un reģionālas nozīmes attīstības centrus ar TEN-T autoceļu tīklu, kā arī noteikti SAM īstenošanas rezultātā sasniedzamie rādītāji - pārbūvēti vai modernizēti valsts reģionālie autoceļi 574 km garumā un samazināts valsts reģionālo autoceļu sliktā un ļoti sliktā stāvoklī īpatsvars no 53,7% līdz 26% no kopējā valsts reģionālo autoceļu tīkla.  Kopējais reģionālo autoceļu garums valstī sasniedz 5 481,9 km jeb 27,2% no kopējā autoceļu garuma. Kopumā no valsts reģionālajiem autoceļiem uz 2012. gadu 53,7% (2 943,8 km) bija sliktā vai ļoti sliktā stāvoklī, kas ir viens no būtiskiem ceļu satiksmes drošības riskiem, kā arī tranzīta, mobilitātes, investīciju piesaistes un nodarbinātības attīstību kavējošs faktors.  Reģionālo autoceļu infrastruktūras stāvoklis ir viena no būtiskākajām problēmām, kas apdraud Latvijas ilgtspējīgu attīstību, jo ierobežo valsts iespējas piesaistīt investīcijas attālākos valsts reģionos ražošanas industrijas attīstībai, kur labi transporta savienojumi ar piegādātājiem un tirgiem ir svarīgs priekšnosacījums. Reģionālo autoceļu sliktais stāvoklis apgrūtina un sadārdzina iedzīvotāju piekļuvi izglītības, sociālajiem, kultūras un veselības pakalpojumiem, kas papildus palielina sociālekonomiskās reģionālās atšķirības un ierobežo reģionu attīstību, kā arī ierobežo transporta un loģistikas sektora izaugsmi.  Tehniski labā stāvoklī esoša autoceļu infrastruktūra ir priekšnoteikums drošai un komfortablai satiksmei, kas minimizē sabiedrības laika, brauciena un ceļu satiksmes negadījumu izmaksas, samazina SEG emisijas, kā arī kalpo par stimulējošu faktoru:   1. līdzsvarotai teritoriālajai attīstībai, stimulējot ekonomiski atpaliekošāko reģionu vai novadu sociālo un ekonomisko kohēziju; 2. darbaspēka mobilitātes uzlabošanā, stimulējot darba vietu izveidi ne tikai tiešā pārbūvētā reģionālā autoceļa tuvumā, bet arī ievērojami atvieglojot iedzīvotāju iespējas strādāt ārpus pastāvīgās dzīvesvietas pilsētas vai novada. Tiek veicināta profesionālā mobilitāte; 3. jaunu darba vietu radīšanā reģionos nodrošinot investoriem investīciju ekonomiskās atdeves uzlabošanos un papildus izmaksu netiešu kompensāciju, kas rodas veicot komercdarbību ārpus Rīgas vai nacionālas nozīmes attīstības centriem. Šādi ieguvumi tieši izpaužas ar laika, autokilometru un loģistikas risinājumu izmaksu ietaupījumiem, bet netieši – ar pieeju zemāku izmaksu ražošanas resursiem.   Reģionālās konkurētspējas pieauguma rezultatīvie rādītāji ir nodarbinātības pieaugums un jaunradītās ekonomiskās vērtības pieaugums reģionā, kas, savukārt, veicina reģionā esošo iedzīvotāju ienākumu reālo pieaugumu.  Tāpat reģionālajiem ceļiem ir būtiska papildinoša nozīme TEN-T pamattīkla un visaptverošā transporta tīkla attīstībā, jo tie nodrošina piekļuvi netikai visaptverošajam, bet arī transporta pamattīklam. Attiecīgi uzlabojot reģionālo autoceļu stāvokli, tiks sniegts ieguldījums viena no Eiropas Komisijas mērķiem sasniegšanā – panākt, lai lielākajai daļai Eiropas iedzīvotājiem un saimnieciskās darbības veicējiem ceļā līdz TEN-T tīklam nebūtu jāpavada ilgāk par 30 minūtēm.  SAM investīcijas valsts reģionālo autoceļu atjaunošanā tiks veiktas, lai pēc iespējas turpinātu Eiropas Savienības fondu 2004.-2006.gada plānošanas perioda 2007.–2013.gada plānošanas perioda autoceļu atjaunošanas programmas ietvaros iesāktos maršrutus un transporta koridorus.  Eiropas Savienības fondu 2004. - 2006. gada plānošanas periodā tika veikta valsts reģionālo autoceļu infrastruktūras, kas savieno galvenos ekonomiskos centrus un veido to pieslēgumu TEN-T tīklam, rekonstrukcija 48 milj. *euro* apmērā, atjaunojot valsts reģionālos autoceļus 138 km garumā.  2007.-2013.gada plānošanas perioda 3.darbības programmas „Infrastruktūra un pakalpojumi” papildinājuma 3.2.prioritātes „Teritoriju pieejamības un sasniedzamības veicināšana” “3.2.1.1.aktivitātes „Valsts 1.šķiras autoceļu maršrutu sakārtošana” ietvaros valsts reģionālo autoceļu atjaunošanai tiks ieguldīti kopumā 173 milj. *euro*, atjaunojot valsts reģionālo autoceļu segu 452 km garumā.  Turpinot iesākto valsts reģionālo autoceļu tīklā apzināto problēmu novēršanu, atbilstoši Valsts autoceļu sakārtošanas programmai 2014.–2020.gadam jāveic valsts reģionālo autoceļu infrastruktūras saglabāšanas pasākumi – pārbūve, virsmas nestspējas stiprināšana, vienlaikus īstenojot ceļu satiksmes drošības uzlabošanu.  Investīcijas plānotas tā, lai sniegtu ieguldījumus arī ceļu satiksmes drošības uzlabošanai, t.sk. ievērojot direktīvā 2008/96/EK[[1]](#footnote-1) noteiktās prasības, samazinot pārvietošanās ilgumu.  MK noteikumu projekts noteic, ka SAM paredz uzlabot valsts reģionālos autoceļu, kas savieno starptautiskas, nacionālas un reģionālas nozīmes attīstības centrus ar TEN-T autoceļu tīklu, kvalitāti, veicot valsts reģionālo autoceļu infrastruktūras saglabāšanas pasākumus, tai skaitā autoceļu pārbūvi, virsmas nestspējas stiprināšanu, vienlaikus īstenojot ceļu satiksmes drošības uzlabošanu (potenciālo projektu indikatīvais ieviešanas laika grafiks pielikumā). Līdz ar to ir izpildīts Ministru kabineta 2014.gada 4.februāra sēdes protokola Nr. 7 48.§ „Par darbības programmas projektu „Darbības programma „Izaugsme un nodarbinātība” 2014.-2020.gada plānošanas periodam”” 3.4.punkts.  SAM ietvaros sakārtojamo reģionālo autoceļu posmi tika izvēlēti atbilstoši Valsts autoceļu sakārtošanas programmai 2014.–2020.gadam. Tie atlasīti ņemot vērā šādus kritērijus - autoceļu segas stāvoklis, satiksmes parametri - intensitāte un slodze, tādejādi nodrošinot sasniedzamību un ceļu kvalitāti.  SAM ietvaros nav paredzēts veikt ieguldījumus ceļu infrastruktūras sakārtošanā pilsētu teritorijās.  SAM ietvaros definētā mērķa grupa ir satiksmes dalībnieki.  MK noteikumu projekts noteic, ka SAM īsteno ierobežotās projektu iesniegumu atlases veidā.  Satiksmes ministrija ir projekta iesniedzējs un pēc projekta apstiprināšanas arī finansējuma saņēmējs, kas saskaņā ar likuma "Par autoceļiem" 7.panta trešo daļu un Satiksmes ministrijas deleģēšanas līgumu, nodod projekta iesniedzēja un visas finansējuma saņēmēja funkcijas VAS „ Latvijas Valsts ceļi”.  SAM īstenošanā netiek plānots piesaistīt sadarbības partnerus.  MK noteikumu projekts nosaka SAM plānoto kopējo finansējuma apjomu, kas ir 277 032 428 *euro*, t.sk. Eiropas reģionālā attīstības fonda finansējums (turpmāk - ERAF) - 235 477 563 *euro* un valsts budžeta finansējums – 41 554 865 *euro.*  SAM ietvaros ERAF piemēro snieguma rezervi – 6.10.% apmērā, kas ir 14 363 011 *euro*. Līdz ar to pieejamais kopējais attiecināmais finansējums vienošanos par projekta īstenošanu slēgšanai līdz 2018.gada 31.decembrim ir 260 134 768 *euro*, tai skaitā 221 114 552 *euro* ERAF finansējums un 39 020 216 *euro* valsts budžeta finansējums*.* No 2019. gada 1.janvāra atbildīgā iestāde pēc Eiropas Komisijas lēmuma par snieguma ietvara izpildi var ierosināt palielināt pieejamā attiecināmā finansējuma apjomu līdz MK noteikumu 7.punktā noteiktajam finansējumam.  Projektu īstenošanai 2015.gadā izlietotais valsts budžeta finansējums ir 24 300 882 *euro* 2016.gadā nepieciešamais valsts budžeta finansējums ir 85 295 249 *euro*, 2017.gadā – 83 449 670 *euro,* 2018.gadā –   71 344 650 *euro*, 2019.gadā – 12 641 977 *euro.*  SAM ietvaros atbalstāmās darbības ir valsts reģionālo autoceļu pārbūve, kas savieno starptautiskas, nacionālas un reģionālas nozīmes attīstības centrus ar TEN-T autoceļu tīklu, kas atbilst EK īstenošanas regulā (ES) Nr. 215/2014 noteiktajai intervences kategorijai „Transporta infrastruktūra” – 034: Citi rekonstruēti vai uzlaboti ceļi (maģistrāles, valsts, reģionālie vai vietējie).  MK noteikumu projekts noteic SAM ietvaros sasniedzamos un uzkrājamos iznākuma, rezultāta un finanšu rādītājus, kas sasniedzami līdz 2023.gada 31.decembrim.  SAM iznākuma rādītājs ir pārbūvēto vai modernizēto autoceļu kopējais garums. SAM īstenošanas rezultātā plānots pārbūvēt 574 km valsts reģionālo autoceļu, attiecīgi sadalījumā pa plānošanas reģioniem - Rīgas reģionā – 125 km, Vidzemes reģionā – 96 km, Zemgales reģionā – 106 km, Latgales reģionā – 127 km un Kurzemes reģionā – 120 km.  SAM iznākuma rādītājs ir noteikta vidējā satiksmes intensitāte jeb automašīnu skaits diennaktī, tai skaitā kravu transporta satiksme pārbūvētajos ceļu posmos gadu pēc posma nodošanas ekspluatācijā  SAM rezultāta rādītājs ir valsts galveno autoceļu sliktā un ļoti sliktā stāvoklī īpatsvars. Plānots, ka SAM un valsts autoceļu sakārtošanas programmā 2014. - 2020.gadam paredzētās valsts reģionālo autoceļu segumu atjaunošanas un pastiprināšanas programmas īstenošanas rezultātā valsts reģionālo autoceļu sliktā un ļoti sliktā stāvoklī īpatsvars samazināsies līdz 26%.  MK noteikumu projektā paredzētas tikai tiešās attiecināmās izmaksas, kas nepieciešamas projektā plānoto darbību īstenošanai. Tiešajās attiecināmajās izmaksās ir iekļautas būvniecības īstenošanai tieši nepieciešamās zemes iegādes izmaksas ne vairāk kā 10% no projekta attiecināmo izmaksu kopsummas.  Lai nodrošinātu SAM un plānoto rādītāju sasniegšanu, MK noteikumu projekta 15. un 16. punktā vairākām izmaksu pozīcijām tiek noteikti procentuālie ierobežojumi no projekta kopējām attiecināmajām izmaksām.  MK noteikumu projekts paredz, ka projekta izmaksas ir attiecināmas finansēšanai no ERAF fonda un valsts budžeta līdzfinansējuma, ja tās atbilst MK noteikumu projekta 14.punktā ietvertajām izmaksu pozīcijām un 15.punktā un 16.punktā noteiktajiem izmaksu apjoma ierobežojumiem, un kas ir radušās ne agrāk kā 2014.gada 1.janvārī.  SAM ietvaros realizējamie projekti tiek priekšfinansēti no valsts budžeta.  Projektu īstenošanas gaitā radušās izmaksas, kas nav attiecināmās izmaksas, tiks segtas no Satiksmes ministrijas pamatbudžeta apakšprogrammas 23.06.00 “Valsts autoceļu pārvaldīšana, uzturēšana un atjaunošana, nepieprasot papildu valsts budžeta līdzekļus.  MK noteikumu projektā noteikts projekta īstenošanas maksimālais termiņš – 2022.gada 31.decembris.  MK noteikumu projekts nosaka, ka SAM īstenošanu nodrošina Satiksmes ministrija kā atbildīgā iestāde. un Centrālā finanšu un līgumu aģentūra (turpmāk – CFLA) kā sadarbības iestāde, kura nodrošina visu Eiropas Savienības struktūrfondu un Kohēzijas fonda 2014.-2020.gada plānošanas perioda vadības likuma 12.pantā sadarbības iestādei noteikto funkciju izpildi.  Projektu iesniegumu atlasi organizē CFLA, kas izstrādā projektu iesniegumu atlases nolikumu. Projektu iesniegumu vērtēšanu veic CFLA un pēc projekta iesnieguma apstiprināšanas noslēdz vienošanos ar projekta iesniedzēju par projekta īstenošanu.  MK noteikumu projektā tiek noteikti gadījumi, kādos sadarbības iestādei ir tiesības vienpusēji atkāpties no noslēgtās vienošanās ar finansējuma saņēmēju par projekta īstenošanu.  SAM ir netieša ietekme uz horizontālo principu „Vienlīdzīgas iespējas” un „Ilgtspējīga attīstība”. Veicot ieguldījumus autoceļu tīkla infrastruktūras attīstībā, tiks īstenotas specifiskas vides un informācijas pieejamības nodrošināšanas darbības personām ar redzes, dzirdes, kustību un garīga rakstura traucējumiem, ja attiecināms. Projektos, kuros tiks realizēti specifiski pasākumi attiecībā uz horizontālo principu „Vienlīdzīgas iespējas”, finansējuma saņēmējs nodrošinās sasniegto rezultātu uzskaiti, piemēram, izbūvētu infrastruktūras objektu skaits, kas veicina vides pieejamību personām ar funkcionāliem traucējumiem, ja ir attiecināms.  Nepieciešamības gadījumā, ja tiek īstenoti specifiski vides un informācijas risinājumi, papildu būvnormatīvos noteiktajam, projektu ietvaros var tikt veiktas konsultācijas ar personu ar invaliditāti intereses pārstāvošo nevalstisko organizāciju ekspertiem.  Projektos, kuros tiks realizēti specifiski pasākumi attiecībā uz horizontālo principu „Ilgtspējīga attīstība”, finansējuma saņēmējs nodrošinās datu uzkrāšanu par zaļo publisko iepirkumu skaitu, ja ir attiecināms.  Ex-ante nosacījums – metodika starpniekinstitūciju un atbalsta saņēmēju spēju sasniegt projekta mērķus stiprināšanai, ir izstrādāta un apstiprināta 2015.gada 20.februārī, Eiropas komisijas 2015.gada 18.augusta vēstule par izpildi. |
| 3. | Projekta izstrādē iesaistītās institūcijas | Nav. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Satiksmes dalībnieki. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Nav. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |

|  |  |  |  |  |  |  |  |
| --- | --- | --- | --- | --- | --- | --- | --- |
| **Rādītāji** | | **2016.gads** | | | **Turpmākie trīs gadi (euro)** | | |
| **2017.** | **2018.** | **2019.** |
| **saskaņā ar valsts budžetu kārtējam gadam** | | **izmaiņas kārtējā gadā, salīdzinot ar valsts budžetu kārtējam gadam** | **izmaiņas, salīdzinot ar kārtējo (n) gadu** | **izmaiņas, salīdzinot ar kārtējo (n) gadu** | **izmaiņas, salīdzinot ar kārtējo (n) gadu** |
| 1 | | 2 | | 3 | 4 | 5 | 6 |
| 1. Budžeta ieņēmumi: | | 0 | | 72 500 962 | 70 932 220 | 60 642 953 | 10 745 680 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | | 0 | |  |  |  |  |
| 1.2. valsts speciālais budžets | | 0 | | 0 | 0 | 0 | 0 |
| 1.3. pašvaldību budžets | | 0 | | 0 | 0 | 0 | 0 |
| 2. Budžeta izdevumi: | | 0 | | 85 295 249 | 83 449 670 | 71 344 650 | 12 641 977 |
| 2.1. valsts pamatbudžets | | 0 | | 0 | 0 | 0 | 0 |
| 2.2. valsts speciālais budžets | | 0 | | 0 | 0 | 0 | 0 |
| 2.3. pašvaldību budžets | | 0 | | 0 | 0 | 0 | 0 |
| 3. Finansiālā ietekme: | | 0 | | -12 794 287 | -12 517 450 | -10 701 697 | -1 896 297 |
| 3.1. valsts pamatbudžets | | 0 | | 0 | 0 | 0 | 0 |
| 3.2. speciālais budžets | | 0 | | 0 | 0 | 0 | 0 |
| 3.3. pašvaldību budžets | | 0 | | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi | | 0 | | 0 | 0 | 0 | 0 |
| 5. Precizēta finansiālā ietekme: | | 0 | | 0 | 0 | 0 | 0 |
| 5.1. valsts pamatbudžets | | 0 | 0 | 0 | 0 |
| 5.2. speciālais budžets | | 0 | 0 | 0 | 0 |
| 5.3. pašvaldību budžets | | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | | Ieņēmumi ir Eiropas Savienības fondu finansējuma daļa un izdevumi ir kopīgie nepieciešamie līdzekļi t.sk. Eiropas Savienības fondu finansējuma daļa ir 85%, valsts budžeta finansējuma daļa ir 15%. | | | | | |
| 6.1. detalizēts ieņēmumu aprēķins | |
| 6.2. detalizēts izdevumu aprēķins | |
| 7. Cita informācija | | Negatīva ietekme uz valsts budžetu nav paredzama, jo līdzekļi 6.3.1.SAM projektu īstenošanai tiks pārdalīti no 74.resora “Gadskārtējā valsts budžeta izpildes procesā pārdalāmais finansējums” valsts budžeta programmas 80.00.00 “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”. | | | | | |
|  | |  | | | | | |
| **IV. Tiesību akta projekta ietekme uz spēkā esošo tiesību normu sistēmu** | | | | | | | |
| 1. | Nepieciešamie saistītie tiesību aktu projekti | | MK noteikumu projekts šo jomu neskar. | | | | |
| 2. | Atbildīgā institūcija | | Satiksmes ministrija | | | | |
| 3. | Cita informācija | | MK noteikumu projekts izstrādāts ņemot vērā „Transporta attīstības pamatnostādnes 2014.– 2020. gadam (apstiprinātas ar Ministru kabineta 2013.gada 27.decembra rīkojumu Nr.683) un  Informatīvo ziņojumu "Par Valsts autoceļu sakārtošanas programmu 2014. – 2020.gadam un tās īstenošanai nepieciešamo finansējumu" (pieņemts zināšanai Ministru kabineta 2013.gada 21.maija sēdē (prot.Nr.30, 57.§)). | | | | |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Eiropas Parlamenta un Padomes 2013.gada 17.decembra Regula (ES) Nr.1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006 (turpmāk - Komisijas regula Nr.1303/2013). |
| 2. | Citas starptautiskās saistības | MK noteikumu projekts šo jomu neskar. |
| 3. | Cita informācija | Nav. |

|  |  |  |  |
| --- | --- | --- | --- |
| **1.tabula. Tiesību akta projekta atbilstība ES tiesību aktiem** | | | |
| Attiecīgā ES tiesību akta datums, numurs un nosaukums | Eiropas Parlamenta un Padomes regula (ES) Nr.1303/2013 | | |
| A | B | C | D |
| Attiecīgā ES tiesību akta panta numurs (uzskaitot katru tiesību akta  vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Eiropas Parlamenta un Padomes regulas Nr.1303/2013 XII pielikuma 2.2.apakšpunkts | MK noteikumu projekta 21.5.apakšpunkts. | Vienība tiek ieviesta pilnībā. | Netiek paredzētas stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?  Kādēļ? | | MK noteikumu projekts šo jomu neskar. | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | | MK noteikumu projekts šo jomu neskar. | |
| Cita informācija | | Nav. | |

|  |  |  |
| --- | --- | --- |
| **2.tabula. Ar tiesību akta projektu uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem**  **Pasākumi šo saistību izpildei** | | |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | MK noteikumu projekts šo jomu neskar. | |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.  Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai norāda dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.  Ja attiecīgās starptautiskās saistības tiek izpildītas daļēji, sniedz attiecīgu skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.  Norāda institūciju, kas ir atbildīga par šo saistību izpildi pilnībā |
| Noteikumu projekts šo jomu neskar. | MK noteikumu projekts šo jomu neskar. | MK noteikumu projekts šo jomu neskar. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | MK noteikumu projekts šo jomu neskar. | |
| Cita informācija | Nav. | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Pirms Ministru kabineta noteikumu par SAM īstenošanu izstrādāšanas tika veikts SAM paplašinātais sākotnējais novērtējums. Tā mērķis bija novērtēt reģionālo autoceļu pārbūvē veikto un veicamo ieguldīju efektivitātes novērtējumu, t.sk. noteiktu investīciju mērķteritorijas un veiktu teritoriālo investīciju ietekmes analīzi.  6.3.1. specifiskā atbalsta mērķa “Palielināt reģionālo mobilitāti, uzlabojot valsts reģionālo autoceļu kvalitāti” sākotnējais novērtējums tika iesniegts izvērtēšanai rakstiskā procedūrā Eiropas Savienības Kohēzijas politikas fondu Konsultatīvās izvērtēšanas darba grupā.  Novērtējuma saskaņošanas procesā tika iestrādāti institūciju izteiktie komentāri un 2016.gada 25.janvārī ziņojums tika apstiprināts.  Īstenojot projektu, finansējuma saņēmējs nodrošina informācijas un publicitātes pasākumus, kas noteikti Eiropas Parlamenta un Padomes 2013.gada 17.decembra Regulā (ES) Nr.1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr.1083/2006 un Ministru kabineta 2015.gada 17.februāra noteikumos Nr.87 “Kārtība, kādā Eiropas Savienības struktūrfondu un Kohēzijas fonda ieviešanā 2014.–2020.gada plānošanas periodā nodrošināma komunikācijas un vizuālās identitātes prasību ievērošana”. |
| 2. | Sabiedrības līdzdalība projekta izstrādē | Projekta iesniegumu vērtēšanas kritēriji ir apstiprināti 2014. – 2020.gada plānošanas perioda Uzraudzības komitejā, kuras sastāvā ir iekļauti arī sociālie, nevalstiskā sektora un reģionālie partneri.  MK noteikumu projekts izsludināts Valsts sekretāru sanāksmē. Sabiedrības pārstāvji MK Kārtības rullī noteiktajā kārtībā līdzdarbojas noteikumu projekta izstrādē, sniedzot atzinumu un viedokli par Valsts sekretāru sanāksmē izsludināto MK noteikumu projektu. |
| 3. | Sabiedrības līdzdalības rezultāti | Nav. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Satiksmes ministrija kā atbildīgā iestāde, Centrālā finanšu un līgumu aģentūra kā sadarbības iestāde. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav plānota jaunu institūciju izveide, esošu institūciju likvidācija vai reorganizācija. |
| 3. | Cita informācija | Nav. |

Satiksmes ministra p.i.

iekšlietu ministrs R.Kozlovskis

Vīza:

Valsts sekretārs K.Ozoliņš

03.02.2016 10:00

2972

G.Kupča, 67028023

[Gunita.Kupca@sam.gov.lv](mailto:Gunita.Kupca@sam.gov.lv)

1. EIROPAS PARLAMENTA UN PADOMES DIREKTĪVA 2008/96/EK (2008. gada 19. novembris) par ceļu infrastruktūras drošības pārvaldību [↑](#footnote-ref-1)